ભાજપે દિલ્‍હીમાં ચૂંટણીમાં વિલંબની યુકિતઓ સારી રીતે રમી જાણી છે અને ચાર રાજયોમાં ચૂંટણીઓ યોજાઇ ત્‍યાં સુધી તેણે દિલ્‍હીમાં રાષ્‍ટ્રપતિ શાસન ખેંચી રાખ્‍યું હતું. આ પ્રયુકિતને કારણે 'આપ'ને ભારે હતાશા સાંપડી છે. કેજરીવાલે ચાર રાજયોની સાથે જ દિલ્‍હીમાં ચૂંટણી કરાવવા માગતા હતા. તેઓ સારી રીતે જાણતા હતાં કે દિલ્‍હીમાં ચૂંટણી વિલંબમાં જશે તો તેને નુકસાન થવાની શકયતા છે. આ સમયગાળામાં સરકાર મતદારોને એ સમજાવી શકી છે કે કેન્‍દ્ર અને રાજયોમાં એક જ પક્ષની સરકાર રહેશે તો તંત્ર સારી રીતે ચાલશે.